CELEX: 52014PC0066
Language: mt
Date: 2014-02-06
Title: Proposta għal DEĊIŻJONI TAL-PARLAMENT EWROPEW U TAL-KUNSILL dwar il-parteċipazzjoni tal-Unjoni Ewropea fiż-żieda fil-kapital tal-Fond Ewropew għall-Investiment

|
			
		
		
		52014PC0066
		
			Proposta għal DEĊIŻJONI TAL-PARLAMENT EWROPEW U TAL-KUNSILL dwar il-parteċipazzjoni tal-Unjoni Ewropea fiż-żieda fil-kapital tal-Fond Ewropew għall-Investiment /* COM/2014/066 final - 2014/0034 (COD) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Il-Fond Ewropew tal-Investiment (FEI) twaqqaf
fl-1994 sabiex "jistimula tkabbir sostenibbli u bbilanċjat fi
ħdan il-Komunità". L-Artikolu 2 tal-Istatuti tal-FEI jobbliga
lill-FEI ikun ta' sostenn għall-objettivi ta' politika tal-UE.
L-attivitajiet ta' bħalissa tal-FEI ikopru fuq naħa waħda
l-investimenti f’kapital ta’ riskju u fondi tas-suq medju żgħir kif
ukoll fondi mezzana biex tittejjeb id-disponibbiltà tal-kapital ta’ riskju
għal SMEs b'potenzjal għoli ta' tkabbir u ta' innovattività.
Min-naħa l-oħra, jipprovdi garanziji u titjib tal-kreditu permezz
tat-titolizzazzjoni biex titjieb il-kapaċità tas-self ta’ intermedjarji
finanzjarji u b’hekk jitjiebu d-disponibbiltà u l-kundizzjonijiet ta’ dejn
għall-SMEs li jibbenefikaw. Il-FEI jopera jew bl-użu tal-fondi
proprji jew billi jimmaniġġja l-mandati[1] għan-nom tal-BEI,
tal-Kummisjsoni jew ta' gvernijiet nazzjonali u reġjonali. 
L-għan statutorju tal-FEI li jkun ta'
sostenn għall-politiki tal-UE ġie rifless fit-tkabbir
eċċezzjonali kemm tal-investimenti ta’ ekwità kif ukoll tal-garanziji
matul il-kriżi reċenti. Huwa mistenni li dan l-isforz jirriżulta
f’total ta’ EUR 1.5 biljun ta’ impenji f’fondi ta’ ekwita privata li jservu
ta' ingranaġġ għal EUR 6.4bn fl-2013. F’termini ta’
garanziji, il-FEI jistenna li jimpenja EUR 1.9 biljun fl-2013, u
jikkatalizza EUR 7.5 biljun f’self lill-SMEs.[2]
Wara ż-żieda fil-kapital tal-FEI
fl-2007, il-kapital sottoskritt jammonta għal EUR 3 biljun
maqsum f’3 000 sehem b’valur nominali ta’ EUR 1 miljun
l-wieħed. Il-kapital totali kontribwit tal-FEI bħalissa huwa ta'
EUR 600 miljun (jiġifieri 20% tal-kapital sottoskritt) Minn
Ottubru 2013, il-FEI huwa proprjetà tal-BEI (62.1 %), tal-Unjoni
Ewropea (30 %) u ta' 24 istituzzjoni finanzjarja pubblika u privata
(7.9 %). 
Il-Kunsill Ewropew ta’ Ġunju 2012
talab li l-azzjoni tal-FEI tiġi żviluppata, partikolarment
fir-rigward tal-attività tal-kapital ta’ riskju, flimkien ma’ strutturi
nazzjonali eżistenti. F’Ġunju 2013, il-Kunsill Ewropew
sejjaħ għal żieda fil-kapaċità tal-FEI ta' titjib
tal-kreditu. Is-sejħa saret fil-kuntest tal-"Pjan Ġdid ta’
investiment għall-Ewropa", li jpoġġi enfasi partikolari fuq
il-finanzjament tal-SMEs, li huwa attività ċentrali tal-FEI. F’Ottubru,
il-Kunsill Ewropew talab li jitkomplew l-isforzi kollha biex tkompli t-triq
lejn in-normalizzazzjoni tas-self lill-ekonomija u biex jiġi
ffaċilitat l-investiment, b’mod partikolari fir-rigward tal-SMEs.
Bi tweġiba
għall-konklużjonijiet tal-Kunsill Ewropew, il-FEI identifika
għadd ta’ soluzzjonijiet finanzjarji biex ikompli jkun ta' sostenn
għall-SMEs u sabiex ikun hemm żgur l-ogħla impatt mill-fondi
tiegħu. Qed jiġu proposti żewġ kanali ta' forniment
prinċipali għall-implimentazzjoni tagħhom:
·                        
L-iffaċilitar tal-provvista ta’ finanzjament
tad-dejn lill-SMEs permezz ta’ operazzjonijiet ta' titjib tal-kreditu,
inkluża l-inizjattiva tal-SMEs; kif ukoll 
·                        
Il-ħolqien ta’ kapaċità ta’ investiment
addizzjonali għall-ekwità privata, u għall-kapital mezzan, ta' riskju
u għat-tkabbir. 
Ir-riżorsi proprji tal-FEI se jkunu
kruċjali bħala sostenn għal dawn l-attivitajiet kif ukoll biex
jiġi żgurat l-allinjament tal-interess ma’ mandati oħra,
inklużi l-mandati tal-UE bħal ma huma Horizon 2020 u COSME, permezz
ta’ koinvestiment. 
Bħala riżultat ta’ dawn
l-inizjattivi, huwa mistenni li l-FEI tirdoppja l-espożizzjoni
ġenerali tagħha għall-kapita ta' garanziji u ta’ riskju matul
is-snin li ġejjin. Kull waħda mil-linji ta' negozju tal-FEI tinvolvi
riskji differenti, li huma riflessi minn ċertu livell ta' allokazzjoni ta'
kapital ekonomiku li jeħtieġ li jitwarrab. Għal
kunsiderazzjonijiet tal-immaniġġar tar-riskju, is-somma
tal-allokazzjoni ta’ kapital ma għandhiex taqbeż il-fondi proprji
tal-FEI. Fid-dawl tal-pjani tat-tkabbir deskritti hawn fuq, il-bafer ta'
bħalissaa huwa mistenni li jonqos b’rata mgħaġġla.
Bħala konsegwenza, żieda fil-kapital disponibbli tal-FEI hija
meħtieġ sabiex jiġu ssodisfati r-rekwiżiti statorji ta'
kapital u biex tinżamm il-klassifikazzjoni ta' kreditu AAA tiegħu, li
hija ħaġa kruċjali għall-attività ta' titjib ta' kreditu
tal-FEI. 
Inizjalment, il-FEI kien ippreżenta
żewġ alternattivi għat-titjib tal-kapaċità tiegħu: 
·                        
Xenarju 1: Żieda tal-porzjon kontribwit minn
20 % għal 40 %
·                        
Xenarju 2: Żieda ta’ kapital sottoskritt b’porzjon
kontribwit ta’ 20 %
Filwaqt li bix-xenarju 1, l-azzjonisti
eżistenti kollha jkunu obbligati li jipparteċipaw jew li jbigħu
l-ishma tagħhom fil-FEI peress li ma jkunux possibbli proporzjonijiet
kontribwiti differenti għal kull sehem, ix-xenarju 2 iħalli
l-għażla lill-azzjonisti eżistenti jekk jissottoskrivux ishma
ġodda jew le, fi proporzjon mas-sehem attwali tagħhom fil-kapital
tal-FEI. 
F’Settembru 2013, l-opzjonijiet
għaż-żieda fil-kapital tal-FEI kienu ġew diskussi b'mod
informali mill-amministrazzjoni tal-FEI mal-azzjonisti kollha tal-FEI li huma
istituzzjonijiet finanzjarji, li kellhom reazzjonjiet pożittivi dwar
iż-żieda kapitali bħala tali. Madankollu, il-kunċett li
l-azzjonisti jkunu obbligati li jipparteċipaw jew inkella jitilfu l-ishma
kollha tagħhom ma ġiex ikkunsidrat aċċettabbli. Barra minn
hekk, kien hemm kunsens wiesa’ dwar l-importanza li tinżamm l-istruttura
ta’ sjieda tripartitika tal-FEI. B'hekk il-FEI żamm biss ix-xenarju 2
fil-proposta finali tiegħu.
Fis-26 ta' November 2013, il-Bord
tad-Diretturi tal-FEI approva, skont ir-raġunament tiegħu,
iż-żieda fil-kapital sottoskritt tal-FEI sa massimu ta'
EUR 1,500 miljun, li minnhom 20% ikunu kontribwiti. Dan ikun jimplika
s-sottoskrizzjoni ta' 450 sehem addizzjonali mill-UE. Il-modalitajiet
tekniċi u l-proċess se jitressqu quddiem il-Bord tad-Diretturi fi
żmien debitu. F'konformità mal-Istatuti tal-FEI, żieda fil-kapital
għandha tiġi approvata fil-Laqgħa Ġenerali tal-FEI fejn
il-Kumissjoni għandha minoranza li tista' timblokka din id-deċiżjoni[3] 
F’Diċembru 2013, il-Bord tad-Diretturi
tal-BEI approva ż-żieda tal-kapital tal-FEI u awtorizza
l-preżentazzjoni lill-Bord tal-Gvernaturi tal-BEI.
Il-Kunsill Ewropew ta’ Diċembru ukoll
talab lill-Kummissjoni u lill-BEI biex ikomplu jkabbru l-kapaċità tal-FEI
permezz ta' żieda fil-kapital tiegħu bil-ħsieb li jintlaħaq
qbil finali sa Mejju 2014.
Iż-żieda fil-kapital għandha
tkun ikkumplimentata b’Mandat ta' Titjib tar-Riskju ġdid (EREM) tal-BEI,
li jkun jammonta sa EUR 2.3 biljun għall-perjodu 2014-2016.
Bis-saħħa ta' (i) kapaċità akbar maħluqa
miż-żieda fil-kapital u (ii) il-mandat il-ġdid tal-BEI, il-FEI
jistenna li juża kull sena bejn EUR 2 biljun u
EUR 3 biljun għal tranżazzjonijiet ta' titjib tal-kreditu
(li jikkatalizzaw bejn EUR 11 biljun u EUR 20 biljun ta’
self lill-SMEs kull sena) mill-2014 u li jintlaħaq l-ogħla livell
fl-2015. Barra minn hekk, se jintużaw impenji ta' ekwità privat
addizzjonali ta’ EUR 400 miljun.
Fil-kuntest taż-żieda fil-kapital,
se jsir sforz biex ikun hemm tisħiħ tal-istruttura preżenti ta'
azzjonisti pubbliċi-privati permezz ta’ parteċipazzjoni
sħiħa mill-azzjonisti li huma istituzzjonijiet finanzjarji. Hija
wkoll opportunità biex titwessa’ l-bażi tal-azzjonisti tal-FEI billi
jinġibdu aktar istituzzjonijiet ta' fehmiet simili, kif ukoll
istituzzjonijiet ta' promozzjoni nazzjonali/reġjonali, f'konformità
mal-evalwazzjoni esterna sponsorjata mill-Kummissjoni u l-ispirtu
tal-konklużjonijiet tal-Kunsill Ewropew ta’ Ġunju 2012.
Meta wieħed jikkunsidra
l-ħtieġa li jkun hemm reazzjoni mingħajr tnikkir
għall-konklużjonijiet tal-Kunsill Ewropew, u meta wieħed
jikkunsidra l-urġenza li jingħataw sostenn l-għanijiet ta'
politika tal-UE fil-qasam tat-tkabbir u l-ħolqien tal-impjiegi fl-ambjent
ta' wara l-kriżi, qed isir sforz biex diġà fl-2014 tittejjeb
il-kapaċità maħluqa permezz taż-żieda fil-kapital tal-FEI.
Tkun meħtieġa konklużjoni tal-proċedura
leġiżlattiva ordinarja sabiex l-UE tkun tista' tappoġġja
ż-żieda fil-kapital fil-Laqgħa Ġenerali tal-FEI
fir-rebbiegħa tal-2014. Altrimenti, ikun hemm
dewmien sal-2015.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
Kif mitlub mid-Deċiżjoni tal-Kunsill
2007/247/KE[4]
li tapprova l-parteċipazzjoni tal-UE fiż-żieda kapitali
preċedenti tal-FEI, il-Kummissjoni fl-2012 għamlet evalwazzjoni
esterna tal-attività ta' riżorsi proporji tal-FEI. Din l-evalwazzjoni
ħadet f'kunsiderazzjoni l-veduti tad-diversi naħat interessati, li
jvarjaw minn rappreżentanti tal-Istati Membri, il-BEI, l-istituzzjonijiet
finanzjarji, sal-Kummissjoni. Barra minn hekk, l-evalwaturi kkonsultaw
l-azzjonisti li huma istituzzjonijiet finanzjarji, lil amministraturi ta' fondi
kapitali privati ta' ekwità/ta' riskju li kienu rċevew investiment
mir-riżorsi proprji tal-FEI, lil oriġinaturi ta'
tranżazzjonijiet ta’ titolizzazzjoni bl-involviment tal-FEI, kif ukoll lil
rappreżentanti ta' korpi industrijali relevanti. Din l-evalwazzjoni
kkonfirmat il-valur miżjud tal-parteċipazzjoni azzjonarja tal-UE
abbażi ta':
·      Permezz tal-parteċipazzjoni azzjonarja tal-UE, il-Kummissjoni
Ewropea hija rrappreżentata fil-Laqgħa Ġenerali tal-FEI u
fil-Bord tad-Diretturi tal-FEI (b'żewġ membri minn sebgħa), biex
b'hekk l-UE għandha influwenza sinifikanti fuq it-tfassil tal-objettivi
strateġiċi u operattivi tal-FEI. Dan jgħin biex jiġu
promossi u ankrati l-objettivi strateġiċi ta' politika tal-UE
fl-operazzjonijiet tal-FEI;
·      Il-parteċipazzjoni azzjonarj tal-UE toħloq qafas
għall-promozzjoni tal-politiki tal-UE f'relazzjoni ta' ħidma mal-BEI
u ma' azzjonisti oħra finanzjarji pubbliċi u privati. L-attività
konġunta tal-Bord ma' azzjonisti oħra, u mal-BEI b'mod partikolari,
issostni fehim organizzattiv akbar u relazzjonijiet ta' ħidma aktar
qawwija bejn dawk li għandhom interess kruċjali fil-pajżaġġ
tal-iffinanzjar tal-SMEs. 
·      L-istabilità tal-klassifikazzjoni tal-kreditu: Il-parteċipazzjoni
azzjonarja konġunta tal-BEI u tal-UE fil-FEI ipprovdiet l-irfid
għall-klassifikazzjoni ta' AAA/Aaa tal-FEI Klassifikazzjoni ta' kreditu
qawwija hija kruċjali biex l-istrumenti ta’ finanzjament tal-FEI ikunu
effettivi.
Filwaqt li l-attività tar-riżorsi proprji
tal-FEI tiġġenera valur miżjud konsiderevoli fis-swieq
finanzjarji, ħaġa li tirrifletti l-approċ orjentat lejn is-suq
tal-FEI għat-twettiq ta' impatti ta' politika, l-evalwazzjoni identifikat
ukoll għadd ta' oqsma fejn jista' jittejjeb l-impatt ta' politika
tar-riżorsi proprji tal-FEI. Wara l-konklużjonijiet tal-evalwazzjoni,
il-Kummissjoni ppreparat pjan ta' azzjoni ta' segwitu li ġie
ppreżentat lill-Kunsill u lill-Parlament f'Novembru 2012 u li
bħalissa qed jiġi implimentat. Il-konklużjonijiet ewlenin
tal-evalwazzjoni u l-azzjonijiet xierqa meħuda kif mitlub mill-Kummissjoni
huma dawn li ġejjin:
·        
Hemm bżonn li tissaħħaħ
iċ-ċarezza tal-objettivi ta' politika tal-UE li għandhom jinkisbu
mill-FEI. F’dan il-kuntest, il-bilanċ mixtieq ta’ redditu finanzjarju u
ta’ politika kif ukoll il-livell mixtieq ta’ tqassim ta' dividendi
għandhom jiġu rieżaminati. Fuq talba tal-Kummissjoni l-FEI
ħejja rapport lill-Bord dwar il-qafas tal-valur miżjud tal-FEI, kif
ukoll rieżami tal-evalwazzjoni tal-impatt ex-post li kienu ġew
iffinalizzati f'April 2013. Bħala konsegwenza, se jiddaħħal
rapport ta' evalwazzjoni tal-impatt ex-post li jiġbor id-dejta dwar
l-impatt reali tat-tranżazzjonijiet individwali fuq l-SMEs. Barra minn
hekk, il-Kummissjoni talbet rieżami tal-politika tal-FEI dwar
id-dividendi. Fl-2013, ittieħdet deċiżjoni fil-Laqgħa
Ġenerali Annwali tal-FEI biex issir partenza mill-proporzjon standard ta'
ħlas ta' 40% tad-dividend (mill-profitt net) u biex jiġu distribwiti
20% mill-profitt net bħala dividendi. Id-deċiżjoni se
tiġġedded fil-Laqgħa Ġenerali Annwali tal-2014. 
·        
Meta wieħed iqis il-valur distintiv u
dimostrabbli ta' kull grupp ta' azzjonisti fil-kontribut għall-valur
miżjud sħiħ tal-isforzi tal-FEI, għandhom isiru sforzi biex
tinżamm bis-sħiħ l-istruttura tripartitika tal-FEI.
Il-parteċipazzjoni azzjonarja minn istituzzjonijiet finanzjarji
għandha, tal-anqas, tinżamm u, idealment, tiġi estiża. B'reazzjoni
għal din il-konklużjoni, il-Kummissjoni talbet lill-amministrazzjoni
tal-FEI biex tagħmel sforz biex iddaħħal aktar istituzzjonijiet
ta' fehma simili bħala azzjonisti li jkunu istituzzjonijiet finanzjarji.
L-amministrazzjoni tal-FEI intalbet ukoll tirrapporta b'mod regolari lill-Bord
dwar l-attivitajiet li jkun wettaq il-FEI biex jiġbed azzjonisti
ġodda li jkunu istituzzjonijiet finanzjarji. 
·        
Minabba l-valur miżjud limitat
tal-koinvestiment sistematiku biss mal-Mandat dwar il-Kapital ta' Riskju
konċess lill-FEI mill-BEI, l-FEI se jintalab biex b'mod regolari
jikkoinvesti ma' mandati oħra, inklużi mandati tal-UE bħal ma
huma Horizon 2020 u COSME, biex jiġi żgurat allinjament aħjar
tal-interessi bejn il-Kummissjoni u l-FEI. 
Meta wieħed iqis id-disponibilità ta'
evalwazzjoni esterna riċenti u skont il-prinċipju tal-proporzjonalità
u l-prattika passata, il-Kummisjsoni tipproponi li ma tiżviluppax
evalwazzjoni formali tal-impatt.
3.           ELEMENTI LEGALI TAL-PROPOSTA
Id-Deċiżjoni tal-Kunsill 94/375/KE
tas-6 ta' Ġunju 1994 dwar is-sħubija tal-Komunità fil-Fond Ewropew
tal-Investiment[5]
fiha dispożizzjoni speċifika dwar iż-żidiet kapitali
fl-Artikolu 3. Madankollu, din id-dispożizzjoni titqies bħala
eskluża bħala bażi ġuridika għal deċiżjoni
ġdida dwar żieda fil-kapital tal-FEI fid-dawl tal-iżvilupp
tal-ġurisprudenza tal-Qorti Ewropea tal-Ġustizzja rigward l-hekk
imsejħa "bażijiet ġuridiċi sekondarji". Minflok,
għandha ssir proposta dwar bażi ġuridika fil-liġi primarja.

Fid-dawl tal-objettivi u l-attivitajiet
tal-FEI kif imfissra fl-Istatuti tiegħu u fid-deċiżjonijiet
meħuda mill-korpi ta' amministrazzjoni tiegħu skont l-Istatuti, u
fid-dawl tal-għan primarju taż-żieda tal-kapital, li huwa dak li

–                        
jintlaqa' l-appell tal-Kunsill Ewropew li
tiżdied il-kapaċità tat-titjib tal-kreditu tal-FEI, b'mod partikolari
għall-benefiċċju tal-SMEs, kif ukoll
–                        
li tinħoloq kapaċità addizzjonali
għall-investiment ta' ekwità għall-benefiċċju tal-SMEs u
tar-riċerka fl-innovazjoni u l-iżvilupp teknoloġiku
tal-impriżi fl-Istati Membri, 
biex b'hekk tiġi promossa l-azzjoni
għall-benefiċċju tal-industrija tal-Unjoni,
l-Artikolu 173(3), TFUE, jitqies bħala l-bażi ġuridika
xierqa għall-proposta ta' żieda tal-kapital.
4.           IMPLIKAZZJONI BAĠITARJA

Fil-kunsiderazzjoni taż-żieda
proposta fil-kapital sottoskritt sa EUR 1.5 biljun, il-Kummissjoni se
jkollha tixtri sa 450 sehem ġdid.
It-tabella ta'
hawn taħt tiġbor fil-qosor kif is-sehem tal-UE fil-kapital tal-FEI se
jevolvi wara ż-żieda proposta fil-kapital. Hija turi l-kapital
tal-FEI sottoskritt mill-UE maqsum bejn il-parti kontribwita u dik eżerċitabbli
qabel u wara ż-żieda tal-kapital kurrenti.
Is-sehem tal-UE fil-kapital tal-FEI (EUR miljuni)
 Kapital imħallas || Kapital eżerċitabbli || Kapital sottoskritt totali wara ż-żieda 
 Eżistenti (qabel l-2014) || Żieda proposta || Totali || Eżistenti (qabel l-2014) || Żieda proposta || Totali 
 180 || 90 || 270 || 720 || 360 || 1,080 || 1,350 
Is-sottoskrizzjoni tal-UE għall-ishma
l-ġodda fil-FEI ssir fuq perjodu ta' erba' snin li jibdew mill-2014.
Ir-riżorsi meħtieġa għax-xiri ta' 450 sehem huma stmati li
jiswew madwar EUR 175 miljun. Din l-istima hija bbażata fuq
il-projezzjonijiet tal-FEI għall-iżvilupp tal-prezz tal-ishma tal-FEI
matul il-perjodu ta' sottoskrizzjoni 2014-2017. Il-prezz tal-ħruġ
tal-ishma se jkun ibbażata fuq formula maqbula, l-Impenn dwar il-prezz
għax-xiri mill-ġdid tal-ishma (Repurchase Share Price Undertaking
- RSPU). Dan jinkludi l-parti kontribwita tal-ekwità kif ukoll diversi
riżervi (pereż. r-riżerva statutorja, il-qligħ imfaddal) u
l-profitt tas-sena finanzjarja, bit-tnaqqis tad-dividendi mħallsa.
Diffiċli ssir stima tat-tibdil fir-riżervi peress li waħda
mir-riżervi tirrifletti t-tibdiliet fil-valutazzjonijiet tas-suq
tal-investimenti ta' ekwità privata li jsiru mill-FEI u t-tibdil fil-valur
tat-teżorerija tal-FEI. Il-prezz attwali tal-ishma f'kull perjodu ta' sottoskrizzjoni
jkun ibbażat fuq id-dikjarazzjonijiet finanzjarji awditjati tas-sena
preċedenti. 
Il-Kummissjoni qed tipproponi li d-dividendi
li jitħallsu mill-FEI matul is-snin 2014-2017 jintużaw biex tiġi
koperta parti mill-kosti tal-ishma l-ġodda. Jekk wieħed jassumi li
l-livell tal-2013 tal-proporzjon ta' ħlas tad-dividendi ta' 20% jibqa'
kostanti għall-erba' snin li ġejjin, id-dividendi li għandhom
jidħlu matul dan il-perjodu huma stmati li jilħqu l-valur ta' EUR 11.5 miljun.
Madankollu, jeħtieġ li wieħed jenfasizza li l-FEI tuża
proporzjon ta' ħlas tad-dividendi ta' 33% bħala presuppożizzjoni
prattika fil-kalkoli tagħhom fid-dokument li jipproponi ż-żieda
fil-kapital lill-Bord tad-Diretturi tiegħu. Jekk wieħed jippresupponi
dan il-livell ta' dividendi, ix-xiri ta' 450 sehem ikun jirrikjedi madwar
EUR 172 miljun u d-dividendi stimati li jkunu daħlu fil-perjodu
2014-2017 jilħqu madwar EUR 19 miljun. Id-dividendi jiġu
deċiżi kull sena fil-Laqgħa Ġenerali tal-FEI.
Bħala konsegwenza, f'dan l-istadju la
l-prezz tal-ħruġ tal-ishma u lanqas il-livell ta' dividendi ma jista'
jiġi kkalkolat bl-eżatt għall-perjodu sħiħ
tas-sottoskrizzjoni. F'kull każ, il-prezz li għandu jitħallas
mill-UE għall-parti tagħha taż-żieda mhux mistenni li
jeċċeddi s-somma tal-approprjazzjoni indikattiva fil-baġit ta'
EUR 170 miljun, flimkien mad-dividendi li jkunu daħlu matul
il-perjodu 2014-2017.  Il-Kummissjoni qed tipproponi li tagħmel użu
mill-approprjazzjonijiet diġà pprogrammati għal strumenti finanzjarji
taħt il-programmi COSME u Horizon 2020 biex jitjieb l-aċċess
tal-SMEs għall-iffinanzjar. 
Bħall-FEI, ir-Regolament COSME
għandu l-għan li jtejjeb l-aċċess għall-iffinanzjar,
partikolarment għall-SMEs, u jippromwovi l-imprenditorija u l-kultura
tal-imprenditorija. Fir-Regolament ta' Horizon 2020, l-istrumenti finanzjarji
jissemmew bħala s-sors ewlieni ta' ffinanzjar għal attivitajiet qrib
is-suq li jkunu sostnuti taħt il-programm u l-FEI se jkollu sehem
importanti fl-implimentazzjoni ta' strumenti finanzjarji bħal dawn.
Għalhekk qed issir il-proposta li tintuża parti
mill-approprjazzjonijiet disponibbli għall-COSME u għal Horizon 2020
għaż-żieda tal-kapital proposta għall-FEI.
L-aġġustament neċessarju għall-baġit tal-2014 se jiġi
propost separatament f'abbozz ta' baġit ta' emenda  
 
2014/0034 (COD)
Proposta għal
DEĊIŻJONI TAL-PARLAMENT EWROPEW
U TAL-KUNSILL
dwar il-parteċipazzjoni tal-Unjoni
Ewropea fiż-żieda fil-kapital tal-Fond Ewropew għall-Investiment
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b’mod partikolari l-Artikolu 173(3)
tiegħu,
Wara li kkunsidraw il-proposta
mill-Kummissjoni Ewropea,
Wara t-trażmissjoni tal-abbozz tal-att
leġiżlattiv lill-Parlamenti nazzjonali,
Wara li kkunsidraw l-opinjoni tal-Kumitat
Ekonomiku u Soċjali Ewropew, 
Filwaqt li jaġixxu skont
il-proċedura leġiżlattiva ordinarja,
Billi:
(1)       Skont id-Deċiżjoni
tal-Kunsill 94/375/KE tas-6 ta' Ġunju 1994 dwar is-sħubija
tal-Komunità fil-Fond Ewropew tal-Investiment[6],
il-Fond Ewropew tal-Investiment (il-Fond), ġie stabbilit fl-1994 biex
"jistimula t-tkabbir sostenibbli u bbilanċjat fi ħdan
il-Komunità". 
(2)       Wara żieda fil-kapital
sottoskritt tal-Fond fl-2007, il-kapital awtorizzat tal-Fond huwa
EUR 3 biljun, maqsum fi 3 000 sehem ta' EUR 1 miljun
kull wieħed bi proporzjoni ta' 20% mħallas. L-Unjoni,
rappreżentata mill-Kummissjoni, ipparteċipat fiż-żieda
preċedenti tal-kapital sottoskritt tal-Fond skont id-Deċiżjoni
tal-Kunsill 2007/247/KE tad-19 ta' April 2007 dwar il-parteċipazzjoni tal-Komunità
fiż-żieda tal-kapital tal-Fond Ewropew tal-Investiment[7].
(3)       Għaldaqstant, l-Unjoni,
irrappreżentata mill-Kummissjoni, hija bħalissa sottoskritta
għal total ta' 900 sehem tal-Fond għall-valur nominali ta'
EUR 900 miljun, li minnhom EUR 180 miljun huma kontribwiti. 
(4)       Il-Kunsill Ewropew tat-28-29
ta' Ġunju 2012 adotta l-"Patt għat-Tkabbir u l-Impjiegi"
biex jistimula t-tkabbir għaqli, sostenibbli, inklussiv, effiċjenti
fl-użu tar-riżorsi u li joħloq l-impjiegi. F'dan il-kuntest,
il-Kunsill Ewropew fil-konklużjonijiet tiegħu enfasizza, fost
l-azzjonijiet urġenti ulterjuri meħtieġa fil-livell tal-Unjoni
biex tingħata spinta lit-tkabbir u l-impjiegi, it-titjib tal-iffinanzjar
tal-ekonomija u li l-Ewropa ssir aktar kompetittiva bħala post
għall-produzzjoni u l-investiment, li l-azzjoni tal-Fond għandha tkun
żviluppata, b'mod partikolari għar-rigward tal-attività tiegħu
fejn jidħol il-kapital ta' riskju, f'rabta mal-istrutturi nazzjonali
eżistenti bħal ma huma l-banek u l-istituzzjonijiet nazzjonali ta'
promozzjoni.
(5)       Sabiex ikompli jippromwovi
l-investiment u l-aċċess għall-kreditu, il-Kunsill Ewropew
tat-28-29 ta' Ġunju 2013 nieda "Pjan ta' Investiment Ġdid
għall-Ewropa" biex jagħti sostenn lill-impriżi
żgħar u ta' daqs medju (SMEs) u biex tingħata spinta
lill-iffinanzjar tal-ekonomija. F'dan il-kuntest, il-Kunsill Ewropew
fil-konklużjonijiet tiegħu talab lill-Kummissjoni u lill-BEI biex
jimplimentaw żieda fil-kapaċità tat-titjib tal-kreditu tal-Fond,
bħala materja ta' prijorità.
(6)       Filwaqt li fakkar li
n-normalizzazzjoni tas-self lill-ekonomija, b'mod partikolari lill-SMEs tibqa'
prijorità, il-Kunsill Ewropew ta' Diċembru 2013 talab lill-Kummissjoni u
lill-BEI biex ikomplu jtejbu l-kapaċità tal-Fond permezz ta' żieda
fil-kapital tiegħu bl-intenzjoni li jintlaħaq ftehim finali sa Mejju
2014.
(7)       Id-daqs preżenti
tal-fondi proprji tal-Fond ma jippermettix li jkun hemm żieda sostanzjali
fl-attività tal-Fond, b'reazzjoni għas-sejħa tal-Kunsill Ewropew,
peress li l-operazzjonijiet tal-kapital ta' garanzija u ta' riskju tal-Fond ma
jistgħux jeċċedu l-limiti massimi stabbilit bl-Artikolu 26
tal-Istatuti tal-Fond jew mil-Laqgħa Ġenerali tal-Fond. Barra minn
dan, il-kapaċità ta' titjib tal-kreditu tal-Fond hija limitata bid-daqs
tal-fondi proprji disponibbli.
(8)       Fis-26 ta' Novembru 2013
il-Bord tad-Diretturi tal-Fond għalhekk ta l-approvazzjoni tiegħu,
skont ir-raġunament tiegħu, għaż-żieda fil-kapital
sottoskritt tal-Fond sa EUR 1,500 miljun, biex tkun tista' ssir iż-żieda
neċessarja fil-fondi proprji. Il-modalitajiet tekniċi u
l-proċedura dettaljata taż-żieda se jiġu ppreżentati
lill-Bord tad-Diretturi fi żmien dovut b'talba għall-awtorizzazzjoni
biex tiġi ppreżentata proposta għall-approvazzjoni
lil-Laqgħa Ġenerali tal-2014 tal-Fond.
(9)       L-azzjonisti tal-Fond
għandhom jissottoskrivu ishma ġodda fid-diskrezzjoni tagħhom fuq
perjodu ta' erba' snin, li jibda mill-2014 u jispiċċa fl-2017.
Il-prezz tal-ishma l-ġodda għandu jiġi ffissat kull sena u
jiġi bbażat fuq il-formula tal-valur nett tal-assi miftiehma bejn l-azzjonisti
tal-Fond,
(10)     Id-dividendi annwali li
għandhom jidħlu matul is-snin 2014 sal-2017
għall-parteċipazzjoni tal-Unjoni fil-Fond għandhom jitqiesu
bħala introjtu assenjat estern u jintuża biex ikopri parti mill-kosti
taż-żieda tal-kapital. Dan għandu jżid l-ammont ta' fondi
tal-baġit disponibbli għaż-żieda tal-kapital, u b'hekk
isostni l-għan li l-parteċipazzjoni azzjonarja tal-Unjoni
tinżamm fil-Fond fil-livell preżenti tagħha (30 %).
(11)     Ikun xieraq għall-Unjoni
li tipparteċipa fiż-żieda tal-kapital tal-Fond sabiex
jintlaħqu l-objettivi tal-Unjoni li tinkoraġġixxi l-ħolqien
ta' ambjent favorevoli għall-inizjattiva u għall-iżvilupp ta'
impriżi madwar l-Unjoni, b'mod partikolari l-SMEs, u li tħajjar esplojtazzjoni
aħjar tal-potenzjal industrijali tal-politiki tagħha ta'
innovazzjoni, riċerka u żvilupp teknoloġiku, kif artikolat
fil-konklużjonijiet tal-Kunsill Ewropew ta' Ġunju 2012, Ġunju
2013, u Diċembru 2013 u mfissra fid-dettal fil-"Patt għat-Tkabbir
u l-Impjiegi" u l-"Pjan ta' Investiment Ġdid għall-Ewropa".

(12)     Sabiex ir-rappreżentant
tal-Unjoni fil-Laqgħa Ġenerali tal-FEI ikun jista' jivvota dwar
iż-żieda tal-kapital kemm jista' jkun malajr, id-Deċiżjoni
għandha tidħol fis-seħħ fil-jum ta' wara dak tal-pubblikazzjoni
tagħha.
ADOTTAW DIN ID-DEĊIŻJONI:
Artikolu 1
Addizzjonalment
għall-parteċipazzjoni azzjonarja preżenti fil-Fond Ewropew ta'
Investiment ("il-Fond"), l-Unjoni tissottoskrivi mhux aktar minn 450
sehem, kull wieħed ta' valur nominali ta' EUR 1 miljun,
fil-Fond. Is-sottoskrizzjoni tal-ishma u l-ħlasijiet annwali għandhom
isiru skond it-termini u l-kundizzjonijiet li għandhom jiġu approvati
fil-Laqgħa Ġenerali tal-Fond. 
Artikolu 2
L-Unjoni tixtri l-ishma l-ġodda fil-Fond
fuq perjodu ta' erba' snin li jibda fl-2014. Matul il-perjodu 2014 sa 2017,
id-dividendi riċevuti għall-parteċipazzjoni tal-Unjoni fil-Fond
jitqiesu bħala dħul assenjat estern, skond l-Artikolu 21(4)
tar-Regolament (UE, Euratom) Nru 966/2012 tal-Parlament Ewropew u
tal-Kunsill tal-25 ta' Ottubru 2012 dwar ir-regoli finanzjarji applikabbli
għall-baġit ġenerali tal-Unjoni[8],
sabiex ikopri parti mill-kosti tas-sottoskrizzjoni. 
Barra minn hekk, ammont total ta' massimu ta'
EUR 170 miljun għall-perjodu sħiħ ikun disponibbli fi
ħdan il-baġit ġenerali tal-Unjoni Ewropea biex ikun kopert
il-kost rimanenti, bl-użu ta' approprjazzjonijiet diġà pprogrammati
fi ħdan l-Intestatura 1a tal-Qafas Finanzjarju Pluriennali 2014-2020
sabiex in-nefqa totali allokata tibqa' l-istess. L-impenn baġitarju jista'
jinqasam fi ħlasijiet annwali fuq erba' snin skond l-Artikolu 85(4)
tar-Regolament (UE, Euratom) Nru 966/2012.
Artikolu 3
Din id-Deċiżjoni tidħol
fis-seħħ l-għada tal-jum tal-pubblikazzjoni tagħha f'Il-Ġurnal
Uffiċjali tal-Unjoni Ewropea.
Magħmul fi Brussell,
Għall-Parlament Ewropew                            Għall-Kunsill
Il-President                                                    Il-President
DIKJARAZZJONI FINANZJARJA
LEĠIŻLATTIVA
1.           QAFAS
TAL-PROPOSTA/INIZJATTIVA 
              1.1.    Titolu tal-proposta/inizjattiva 
              1.2.    Qasam/oqsma ta’ politika kkonċernata/i
fl-istruttura ABM/ABB
              1.3.    Natura tal-proposta/inizjattiva 
              1.4.    Mira(i) 
              1.5.    Raġunijiet għall-proposta/inizjattiva 
              1.6.    Durata u impatt finanzjarju: 
              1.7.    Metodu/i ta’ ġestjoni previst(i) 
2.           MIŻURI TA’
ĠESTJONI 
              2.1.    Regoli ta’ monitoraġġ u rapportar 
              2.2.    Sistema ta’ ġestjoni u kontroll 
              2.3.    Miżuri għall-prevenzjoni ta’ frodi u
irregolaritajiet: 
3.           STIMA TAL-IMPATT FINANZJARJU
TAL-PROPOSTA/INIZJATTIVA 
              3.1.    Intestatura/i tal-qafas finanzjarju pluriennali u
tal-intestatura/i baġitarja/i tan-nefqa affettwata/i 
              3.2.    Impatt stmat fuq in-nefqa 
              3.2.1. Sommarju tal-impatt
stmat fuq in-nefqa 
              3.2.2. Impatt stmat fuq
l-approprjazzjonijiet operattivi 
              3.2.3. Impatt stmat fuq
l-approprjazzjonijiet ta’ natura amministrattiva
              3.2.4. Kompatibbiltà
mal-qafas finanzjarju pluriennali attwali
              3.2.5. Kontribuzzjonijiet
minn partijiet terzi 
              3.3.    Impatt stmat fuq id-dħul
DIKJARAZZJONI
FINANZJARJA LEĠIŻLATTIVA
1.           QAFAS
TAL-PROPOSTA/INIZJATTIVA 
1.1.        Titolu
tal-proposta/inizjattiva 
L-approvazzjoni ta' żieda fil-kapital
tal-Fond Ewropew għall-Investiment (FEI) u l-parteċipazzjoni
tal-Unjoni fiż-żieda tal-kapital.
1.2.        Qasam/oqsma ta’ politika
kkonċernata/i fl-istruttura ABM/ABB[9]

It-Titolu 01 – L-Affarijiet Ekonomiċi u
Finanzjarji
1.3.        Natura
tal-proposta/inizjattiva 
¨Il-proposta/inizjattiva hija relatata ma’ azzjoni ġdida 
¨Il-proposta/inizjattiva hija relatata ma’ azzjoni ġdida wara
proġett pilota/azzjoni preparatorja[10] 
ýIl-proposta/inizjattiva hija relatata mal-estensjoni ta’ azzjoni
eżistenti 
¨Il-proposta/l-inizjattiva hija relatata ma' azzjoni diretta
mill-ġdid lejn azzjoni ġdida 
1.4.        Mira(i)
1.4.1.     L-għan(ijiet)
strateġiku/ċi pluriennali tal-Kummissjoni mmirat(i)
bil-proposta/inizjattiva 
Għan: "Il-kooperazzjoni attiva mal-BEI u
l-FEI fit-twettiq tal-politiki tal-UE." 
Għan "Ikompli għaddej l-impenn
mill-qrib mal-BEI u l-FEI fit-tfassil ta' strumenti finanzjarji li jsostnu
l-objettivi ta' Ewropa 2020 għall-Qafas Finanzjarju Pluriennali li
jmiss."
1.4.2.     Mira/i speċifika/ċi
u attività/attivitajiet ABM/ABB ikkonċernata/ikkonċernati 
Għan speċifiku Nru
1.
Għan "Il-promozzjoni tal-interess tal-UE fil-korpi ta' tmexxija
tal-BEI/FEI u t-tisħiħ tal-kooperazzjoni bejn l-UE u l-BEI/FEI biex
jiġi żgurat l-allinjament tas-self tal-BEI/tal-FEI ma' prijoritajiet
ta' politika tal-UE b'mod partikolari fi ħdan l-UE"
L-attività/l-attivitajiet ABM/ABB ikkonċernati: 
Titolu
01.04 Operazzjonijiet u strumenti finanzjarji
1.4.3.     Riżultat(i) u impatt(i)
mistennija
Iż-żieda fil-kapital tippermetti
lill-FEI jirreaġixxi kif xieraq għall-konklużjonijiet
tal-Kunsill Ewropew permezz ta' żewġ mezzi ta' twassil:
·              
Iż-żieda fil-kapital se tiffaċilita
l-provvista ta' ffinanzjar għad-dejn lill-SMEs (li għandha titwettaq
permezz ta' operazzonijiet ta' titjib tal-kreditu u ta' garanzija). 
·              
Il-kapital miżjud se joħloq kapaċità
ta’ investiment addizzjonali għall-ekwità privata, il-kapital mezzan, ta'
riskju u għat-tkabbir. 
Barra minn hekk, iż-żieda fil-kapital se
tippermetti lill-FEI jikkooinvesti fondi proprji ma' mandati tal-Kummissjoni,
bħal ma huma COSME u Horizon 2020 u b'hekk jiġi żgurat
allinjament aħjar ta' interess bejn il-Kummissjoni u l-FEI skont
ir-Regolament Finanzjarju. Fl-aħħar nett, il-parteċipazzjoni
fiż-żieda kurrenti fil-kapital tiżgura li s-sehem tal-UE
fil-kapital tal-FEI għallinqas jibqa’ kostanti u ma jiddgħajjifx.
It-titjib tal-kreditu u l-operazzjonijiet ta'
garanzija
Matul il-perjodu ta' programmazzjoni li jmiss,
l-FEI mistenni li jżid b'mod sinifikanti l-attività tiegħu ta' titjib
tal-kreditu, bl-użu kull sena ta' bejn EUR 2.0 biljun u
3.0 biljun (biex jiġu kkatalizzati kull sena bejn EUR 11 biljun
sa EUR 20 biljun ta' self lill-SMEs) bi sforz speċifiku fl-2015
u l-2016. Din l-attività addizzjonali ta' titjib tal-kreditu teħtieġ
żieda tar-riżorsi proprji tal-FEI ta' EUR 400 miljun,
ikkumplimentati minn mandat tal-BEI ta' massimu ta' EUR 2.3 biljun
għas-snin 2014-2016. Iż-żieda fl-attività għandha twassal
għal żieda ta' 50% fl-għadd ta' SMEs koperti minn
operazzjonijiet ta' titjib tal-kreditu u ta' garanzija mill-FEI.
Operazzjonijiet ta' Ekwità Privata
Il-kapital addizzjonali se jtejjeb l-iffukar
tal-FEI fuq nuqqasijiet kritiċi fejn jidħlu s-swieq tal-kapital
inizjali, ta' riskju u tat-tkabbir. Dawn l-inizjattivi kruċjali se
jipprovdu sostenn kemm lill-politika tar-riċerka, tal-iżvilupp u
tal-innovazzjoni kif ukoll għall-politika tal-impjiegi, it-tkabbir u l-koeżjoni
soċjali. B'kollox, l-impenji addizzjonali ta' EUR 400 miljun
jeħtieġ li jkunu apoġġjati minn fondi proprji addizzjonali
tal-FEI għall-valur ta' EUR 150-200 miljun. Iż-żieda
fl-attività għandha twassal għal żieda ta' 50% fl-għadd ta'
SMEs li jibbenefikaw minn operazzjonijiet ta' ekwità privata tal-FEI.
1.4.4.     Indikaturi tar-riżultati
u tal-impatti 
Il-kisba tal-objettivi se titkejjel bl-għadd
ta' transazzjonijiet ta' titjib tal-kreditu, bl-effett katalitiku miksub,
bil-volum tad-dejn li jsir disponibbli lill-SMEs, l-għadd ta' SMEs li
jingħataw għajnuna kif ukoll id-diversifikazzjoni ġeografika.
Ir-riżultati jitkejlu biż-żieda fl-għadd ta' SMEs koperti
minn operazzjonijiet ta' titjib tal-kreditu u ta' garanzija tal-FEI.
Għar-rigward tal-operazzjonijiet ta' kapital
ta' riskju, l-impatt jitkejjel bl-għadd ta' transazzjonijiet, l-għadd
ta' kumpaniji li jingħataw appoġġ, l-ingranaġġ
(jiġifieri l-ammont totali koinvestit) kif ukoll l-effett katalitiku
(jiġifieri l-ammont koinvestit diretament attribwibbli lill-FEI), il-volum
ta' żborżi lil benefiċjarji finali kif ukoll
id-diversifikazzjoni ġeografika. Ir-riżultati jitkejlu
biż-żieda fl-għadd ta' SMEs li jibbenefikaw minn operazzjonijiet
ta' ekwita privata tal-FEI.
1.5.        Raġunijiet
għall-proposta/inizjattiva 
1.5.1.     Rekwiżit/i li jrid/u
jiġu ssodisfat/i fuq medda qasira jew medda twila ta’ żmien
Il-FEI juża r-riżorsi proprja
tiegħu bħala allokazzjoni kapitali għall-operazzjonijiet ta’
garanzija tiegħu u bħala pagamenti tal-ekwità għall-investimenti
kapitali ta’ riskju tiegħu. Id-daqs preżenti tal-fondi proprji
tal-FEI jillimitaw l-abbiltà tal-FEI li jżid b'mod sinifikanti l-attività
tal-kapital ta' riskju u l-attività ta' titjib tal-kreditu mitluba mill-Kunsill
Ewropej ta' Ġunju 2012, Ġunju 2013, u Diċembru 2013. 
1.5.2.     Valur miżjud tal-involviment
tal-UE 
Il-kapaċità addizzjonali maħluqa
miż-żieda fil-kapital tal-FEI se tippermetti lill-Grupp tal-BEI
jagħmel ingranaġġ stmat ta' EUR 45 biljun addizzjonali
f'self u kirjiet ġodda fis-seba' (7) snin li ġejjin.
Iż-żieda tal-kapital ittejjeb ukoll il-potenzjal tal-FEI li
jikkoopera mal-azzjonisti tiegħu (il-Kummissjoni, il-BEI u
l-istituzzjonijiet finanzjarji) kif ukoll ma' partijiet terzi
fl-implimentazzjoni ta' operazzjonijiet ta' titjib tal-kreditu. 
Il-kapaċita ta' investiment addizzjonali
tal-FEI se tintuża wkoll għas-suq Ewropew tal-kapital ta' riskju,
b'mod partikolari fil-qasam tal-iffinanzjar tat-twaqqif u dak ta'
sperimentazzjoni. Dan itejjeb il-kontribut tal-FEI fil-kisba tal-mira EU 2020
ta' tkabbir għaqli, sostenibbli u li joħloq l-impjiegi, b'mod
partikolari għall-implimentazzjoni tal-inizjattivi emblematiċi li
ġejjin li jindirizzaw l-aċċess tal-SMEs għall-finanzi.
·      "Unjoni tal-Innovazzjoni"
·      "Politika industrijali għall-era tal-globalizzazzjoni"
·      “Pjan ta' azzjoni għat-titjib tal-aċċess
għall-finanzi għall-SMEs”;
Fl-aħħar nett, iż-żieda
proposta tal-kapital tkun ukoll opportunità biex tingħata spinta
għar-rwol tal-istituzzjonijiet finanzjarji fil-FEI billi tiżdied
il-parteċipazzjoni azzjonarja tagħhom. 
1.5.3.     Tagħlimiet minn esperjenzi
simili fl-imgħoddi
Id-Deċiżjoni tal-Kunsill 2007/247/KE
sejħet għal evalwazzjoni tal-attività tal-fondi proprji tal-Fond mhux
aktar tard mill-31 ta' Lulju 2012. Din l-evalwazzjoni tat prova tal-valur
miżjud tal-attività tar-riżorsi proprji tal-FEI fit-twettiq
tal-attività finanzjarja tal-SMEs Ewropej (kapital ta' riskju u ffinanzjar
tad-dejn) inkluż il-volumi ta' investiment li nkisbu, l-iżvilupp ta'
strumenti finanzjarji innovattivi, u l-kostruzzjoni ta' infrastruttura
tal-investiment u ta' ekosistemi bbażati fuq it-tisħib u
l-għarfien skambjat. Kif imfisser fil-Memorandum ta' Spjegazzjoni
(it-taqsima 2. Riżultati tal-konsultazzjonijiet mal-partijiet interessati
u l-valutazzjoni tal-impatt), l-evalwazzjoni kkonkludiet li għad baqa'
raġunijiet qawwija u validi għal parteċipazzjoni azzjonajra
tal-UE fil-FEI.
Minkejja l-valur miżjud osservat,
l-evalwazzjoni identifikat għadd ta' oqsma li fihom l-impatt ta' politika
tal-attività tar-riżorsi proporja tal-FEI tista' tkompli tittejjeb.
B'reazzjoni għall-konklużjonijiet tal-evalwazzjoni, il-Kummissjoni
ppreparat pjan ta' azzjoni ta' segwitu sabiex tkompli ttejjeb il-valur
miżjud tal-parteċipazzjoni azzjonarja tal-UE fil-FEI. Il-pjan ta'
azzjoni ġie ppreżentat lill-Kunsill u lill-Parlament f'Novembru 2012
u bħalissa qed jiġi implimentat.
1.5.4.     Il-kompatibbiltà u
s-sinerġija possibbli ma’ strumenti oħra xierqa 
Il-Kummissjoni qiegħda b'mod sistematiku
tippromwovi kooperazzjoni mill-qrib u inizjattivi konġunti tal-Grupp
tal-BEI. Dawn l-azzjonijiet effiċjenti qegħdin isiru kull ma jmur
aktar neċessarji fis-sostenn tal-irkupru f'ambjent ekonomiku fraġli.
Barra minn dan, ir-riżorsi proprji tal-FEI
jikkumplimentaw il-mandati tal-UE u tal-BEI (bħal ma huma l-istrumenti
finanzjarji taħt COSME u Horizon 2020 u l-Mandat dwar il-Kapital
tar-Riskju tal-BEI). Ikun meħtieġ li r-riżorsi proprji tal-FEI
jagħmlu ingranaġġ ta' fondi tal-UE. 
1.6.        Durata u impatt finanzjarju: 
¨ Proposta/inizjattiva ta' tul ta' żmien limitat 
–     
¨  Il-proposta/l-inizjattiva fis-seħħ minn [JJ/XX]SSSS sa [JJ/XX]SSSS

–     
x Impatt finanzjarju mill-2014 sal-2017 
¨ Proposta/inizjattiva ta' tul taż-żmien illimitat
–     
Implimentazzjoni b'perjodu ta' bidu minn SSSS sa
SSSS,
–     
u wara tħaddim fuq skala sħiħa.
1.7.        Il-mod(i) ta’ ġestjoni
ppjanata/ppjanati[11] 
Mill-baġit 2014
X Ġestjoni diretta mill-Kummissjoni
2.           MIŻURI TA’
ĠESTJONI 
2.1.        Regoli ta’
monitoraġġ u rapportar 
Ir-Rapport Annwali tal-FEI u r-Rapport
tal-Attivita Annwali tal-Bord ta' Awditjar se jkomplu jiġu sottomessi
lill-Kunsill u lill-Parlament Ewropew kif previst fid-Deċiżjoni
tal-Kunsill 2007/247/KE. 
Il-Bord tad-Diretturi jevalwa
l-maġġoranza vasta tal-operazzjonijiet individwali tal-FEI u
jimmonitorja l-portafolli tal-kapital ta’ riskju u ta' garanzija. Hu jassigura
wkoll li l-Fond jitmexxa skond l-Istatuti tiegħu u l-linji ta’ gwida
speċifiċi adottati mill-Bord. Il-Kummissjoni nnominat żewġ
diretturi u żewġ sostituti għall-Bord tad-Diretturi. Barra minn
hekk, Ftehim Tripartitiku bejn il-FEI, il-Qorti tal-Awdituri u l-Kummissjoni
jkopri l-arranġamenti biex jagħtu lill-Qorti d-dokumenti u
l-informazzjoni marbuta mal-parteċipazzjoni tal-UE fil-kapital tal-FEI.
Fl-aħħar nett, il-FEI huwa kklassifikat
mit-tliet aġenziji maġġuri ta' klassifikazzjoni. Fitch, Moody's
u Standard & Poor's. 
2.2.        Sistema ta’ ġestjoni u
kontroll 
2.2.1.     Riskju/i identifikat/i
Il-proposta ma twassal għall-ebda tibdil
fin-natura tar-riskju marbut mal-parteċipazzjoni azzjonarja tal-UE
fil-FEI. Kemm l-istruttura tal-investiment kif ukoll dik
tal-immaniġġjar tar-riskju tal-FEI jibqgħu l-istess. Il-funzjonijiet
ta' mmaniġġjar tar-riskju skont l-aħjar prattika tas-suq,
l-istandards applikabbli, il-liġi, u r-rekwiżiti ta' Basel II.
2.2.2.     Informazzjoni li
tikkonċerna s-sistema stabbilita ta’ kontroll intern
Il-funzjoni ta' Mmaniġġjar tar-Riskju u
tal-Monitoraġġ (RMM) tal-FEI tkopri l-attivitajiet kollha tal-FEI,
timmonitorja r-riskju b'mod regolari fi transazzjonijiet individwali kif ukoll
fil-livell tal-portafoll, u tevalwa transazzjonjiet ġodda u
eżistenti. 
Il-kontijiet annwali tal-EIF huma awditjati
mill-awdituri esterni permezz tal-mandat tal-Bord tal-Verifika tal-EIF. Dawn
il-kontijiet jiġu approvati mill-azzjonisti fil-Laqgħa Ġenerali
Annwali. 
L-awditjar intern, li jiġi fdat f'idejn
il-BEI, jeżamina u jevalwa t-tfassil u l-effettività tas-sistemi
tal-kontroll intern. Il-Bord tal-Awditjar jiltaqa' b'mod regolari mal-awditur
intern u jimmonitorja l-implimentazzjoni ta' punti ta' azzjoni maqbula.
2.2.3.     Stima tal-kosti u
tal-benefiċċji tal-kontrolli u valutazzjoni tal-livell mistenni
tar-riskju ta’ żball
Iż-żieda fil-kapital tikkonċerna
parteċipazzjoni azzjonarja f'istituzzjoni finanzjarja internazzjonali.
L-Istatuti tal-FEI jipprevedu kontrolli regolari mill-awdituri interni u
esterni tal-FEI. 
2.3.        Miżuri
għall-prevenzjoni ta’ frodi u irregolaritajiet 
Il-FEI għandu divizjoni indipendenti ta'
Konformità u Riskju Operattiv li tiżgura li jiġu użati
l-ogħla standards ta' integrità fl-attivitajiet kollha tal-FEI skont
l-aħjar prassi internazzjonali. 
3.           STIMA TAL-IMPATT FINANZJARJU
TAL-PROPOSTA/INIZJATTIVA 
3.1.        Intestatura/i tal-qafas
finanzjarju pluriennali u linja/i baġitarja/i tan-nefqa affettwata/i 
·      Linji tal-baġit eżistenti fl-2014
Skont l-ordni tal-intestaturi tal-qafas
finanzjarju pluriennali u tal-linji baġitarji.
 Intestatura tal-qafas finanzjarju pluriennali || Linja baġitarja || Tip ta’ nefqa || Kontribuzzjoni 
   || Diff./mhux diff. ([12])   || mill-pajjiżi tal-EFTA[13]   || mill-pajjiżi kandidati[14]   || minn pajjiżi terzi || skont it-tifsira tal-Artikolu 21(2)(b) tar-Regolament Finanzjarju 
 1a || 01.04.01.01 - Fond Ewropew għall-Investiment – Proviżjoni ta’ ishma mħallsa tal-kapital sottoskritt 01.04.01.02 - Fond Ewropew għall-Investiment – Parti mill-ishma tal-kapital sottoskritt li tista’ tinxtara lura qabel ma jimmaturaw || Diff. || LE || LE || LE || LE 
 1a || 02.02.02 - It-tijib tal-aċċess għall-finanzi għal impriżi żgħar u ta' daqs medju (SMEs) fil-forma ta' ekwità u dejn || Diff. || IVA || LE || LE || LE 
 1a || 08.02.02.02 - It-titjib tal-aċċess għal finanzjament ta’ riskju għal investiment fir-riċerka u l-innovazzjoni; || Diff. || IVA || LE || LE || LE 
3.2.        Impatt stmat fuq in-nefqa 
Il-proposta mhix se żżid il-livell totali ta' nefqa
pprogrammata taħt l-intestatura 1a tal-Qafas Finanzjarju Pluriennali
2014-2020, peress li għaż-żieda fil-kapital tal-FEI se
jintużaw approprjazzjonijiet ippjanat għal strumenti finanzjarji
taħt il-programmi COSME u Horizon 2020 
  
 Sorsi ta' ffinanzjar għaż-żieda fil-kapital tal-FEI: ||   || 2014 || 2015 || 2016 || 2017 
 Linja baġitalja 020202 It-tijib tal-aċċess għall-finanzi għal impriżi żgħar u ta' daqs medju (SMEs) fil-forma ta' ekwità u dejn || Impenji || 21.250 || 21.250 || 21.250 || 21.250 
   || Pagamenti || 21.250 || 21.250 || 21.250 || 21.250 
 Linja baġitarja 08020202 It-titjib tal-aċċess għal finanzjament ta’ riskju għal investiment fir-riċerka u l-innovazzjoni; || Impenji || 21.250 || 21.250 || 21.250 || 21.250 
   || Pagamenti || 21.250 || 21.250 || 21.250 || 21.250 
3.2.1.     Sommarju tal-impatt stmat fuq
in-nefqa
EUR miljuni (sa tliet punti deċimali)
 Intestatura tal-qafas finanzjarju multiannwali || 01 04 || Operazzjonijiet u strumenti finanzjarji 
 DG: <…….> ||   ||   ||   Sena 2014   || Sena 2015 || Sena 2016 || Sena 2017 || Sena 2018-2020 || TOTAL 
 Approprjazzjonijiet operattivi ||   ||   ||   ||   ||   ||   ||   ||   
 Numru tal-linja baġitarja 01040101 || Impenji || (1) || 42.500 || 42.500 || 42.500 || 42.500 || 0 || 0 || 0 || 170.000* 
 Pagamenti || (2) || 42.500 || 42.500 || 42.500 || 42.500++++++++ || 0 || 0 || 0 || 170.000* 
 Numru tal-linja baġitarja 01040102 || Impenji || (1a) || p.m. || p.m. || p.m. || p.m. || p.m. || p.m. || p.m. ||   
 Pagamenti || (2a) || p.m. || p.m. || p.m. || p.m. || p.m. || p.m. || p.m. ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
 Approprjazzjonijiet ta’ natura amministrattiva ffinanzjati mill-pakkett għall-programmi speċifiċi[15] ||   ||   ||   ||   ||   ||   ||   ||   
 Numru tal-linja baġitarja ||   || (3) ||   ||   ||   ||   ||   ||   ||   ||   
 TOTAL tal-approprjazzjonijiet għad-DG <….> || Impenji || =1a +1b+1c +3 || 42.500 || 42.500 || 42.500 || 42.500 || 0 || 0 || 0 || 170.000 
 Pagamenti || =2a+2b+2c+3 || 42.500 || 42.500 || 42.500 || 42.500 || 0 || 0 || 0 || 170.000 
 TOTAL tal-approprjazzjonijiet operazzjonali || Impenji || (4) || 42.500 || 42.500 || 42.500 || 42.500 ||   ||   ||   || 170.000 
 Pagamenti || (5) || 42.500 || 42.500 || 42.500 || 42.500 ||   ||   ||   || 170.000 
 TOTAL tal-approprjazzjonijiet ta' natura amministrattiva ffinanzjati mill-pakkett għal programmi speċifiċi || (6) ||   ||   ||   ||   ||   ||   ||   ||   
 TOTAL tal-approprjazzjonijiet għall-INTESTATURA 1a tal-qafas finanzjarju pluriennali || Impenji || =4+ 6 || 42.500 || 42.500 || 42.500 || 42.500 ||   ||   ||   || 170.000 
 Pagamenti || =5+ 6 || 42.500 || 42.500 || 42.500 || 42.500 ||   ||   ||   || 170.000 
   ||   ||   ||   ||   ||   ||   ||   ||   ||   
 Intestatura tal-qafas finanzjarju pluriennali || 5 || “Nefqa amministrattiva” 
EUR miljuni (sa tliet punti deċimali)
   ||   ||   || Sena 2014 || Sena 2015 || Sena 2012 || Sena 2017 || Sena 2018 -2020 || TOTALI 
 DG: <…….> || 
 Riżorsi umani || 0.262 || 0.262 || 0.262 || 0.262 || 0.262 || 0.262 || 0.262 || 1.834 
 Infiq amministrattiv ieħor ||   ||   ||   ||   || 0.200* ||   ||   || 0.200* 
 TOTAL DĠ <…….> || Approprjazzjonijiet || 0.262 || 0.262 || 0.262 || 0.262 || 0.462 || 0.262 || 0.462 || 2.034 
*
għall-evalwazzjoni minn konsulenti esterni
 TOTAL tal-approprjazzjonijiet għall-INTESTATURA 5 tal-qafas finanzjarju pluriennali || (Total tal-impenji = Total tal-pagamenti) || 0.262 || 0.262 || 0.262 || 0.262 || 0.462 || 0.262 || 0.462 || 2.034 
EUR miljuni (sa tliet punti deċimali)
   ||   ||   || Sena 2014[16] || Sena 2015 || Sena 2016 || Sena 2017 || Sena 2018 -2020 || TOTAL 
 TOTAL tal-approprjazzjonijiet taħt l-INTESTATURI 1 sa 5 tal-qafas finanzjarju pluriennali || Impenji || 42.762 || 42.762 || 42.762 || 42.762 || 0.462 || 0.262 || 0.462 || 172.034 
 Pagamenti || 42.762 || 42.762 || 42.762 || 42.762 || 0.462 || 0.262 || 0.462 || 172.034 
3.2.2.     Impatt stmat fuq
l-approprjazzjonijiet operattivi 
–     
¨  Il-proposta/l-inizjattiva ma teħtieġ l-ebda użu ta’
approprjazzjonijiet operattivi 
–     
X  Il-proposta/l-inizjattiva teħtieġ
l-użu ta’ approprjazzjonijiet operattivi, kif spjegat hawn taħt:
Approprjazzonijiet ta’ impenn f’miljuni ta' EUR (sa
tliet punti deċimali)
 Indika l-miri u r-riżultati   ò ||   ||   || Sena 2014 || Sena 2015 || Sena 2016 || Sena 2017 || Sena 2018-2020 || TOTAL 
 RIŻULTATI 
 Tip[17]   || Kost medju || Le || Kost || Le || Kost || Le || Kost || Le || Kost || Le || Kost || Le || Kost || Le || Kost || Nru totali || Kost totali 
 OBJETTIV SPEĊIFIKU Nru 1[18] ... Il-promozzjoni tal-interess tal-UE fil-korpi ta' tmexxija tal-BEI/FEI u t-tisħiħ tal-kooperazzjoni bejn l-UE u l-BEI/FEI biex jiġi żgurat l-allinjament tas-self tal-BEI/tal-FEI ma' prijoritajiet ta' politika tal-UE b'mod partikolari fi ħdan l-UE ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Riżultati ||   ||   ||   || 42.500 ||   || 42.500 ||   || 42.500 ||   || 42.500 ||   || 0 ||   || 0 ||   || 0 ||   || 170.000 
 Subtotal għall-objettiv speċifiku Nru 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 KOST TOTALI ||   || 42.500 ||   || 42.500 ||   || 42.500 ||   || 42.500 ||   || 0 ||   || 0 ||   || 0 ||   || 170.000 
3.2.3.     Impatt stmat fuq
l-approprjazzjonijiet ta’ natura amministrattiva
3.2.3.1.  Sommarju 
–     
¨  Il-proposta/inizjattiva ma tirrikjedix l-użu ta’ approprjazzjonijiet
ta’ natura amministrattiva 
–     
X  Il-proposta/l-inizjattiva jeħtiġilha
tuża approprjazzjonijiet ta' natura amministrattiva, kif spjegat hawn
taħt:
EUR miljuni (sa tliet
punti deċimali)
   || Sena 2014[19]   || Sena 2015 || Sena 2016 || Sena 2017 || Sena 2018 -2020 || TOTAL 
 INTESTATURA 5 tal-qafas finanzjarju pluriennali ||   ||   ||   ||   ||   ||   ||   ||   
 Riżorsi umani || 0.262 || 0.262 || 0.262 || 0.262 || 0.262 || 0.262 || 0.262 || 1.834 
 Infiq amministrattiv ieħor ||   ||   ||   ||   || 0.200 ||   ||   || 0.200 
 Subtotal tal-INTESTATURA 5 tal-qafas finanzjarju pluriennali || 0.262 || 0.262 || 0.262 || 0.262 || 0.462 || 0.262 || 0.462 || 2.034 
 Barra mill-INTESTATURA 5[20] tal-qafas finanzjarju pluriennali   ||   ||   ||   ||   ||   ||   ||   ||   
 Riżorsi umani ||   ||   ||   ||   ||   ||   ||   ||   
 Nefqa oħra ta’ natura amministrattiva ||   ||   ||   ||   ||   ||   ||   ||   
 Subtotal barra mill-INTESTATURA5 tal-qafas finanzjarju pluriennali || 0.262 || 0.262 || 0.262 || 0.262 || 0.462 || 0.262 || 0.462 || 2.034 
 TOTAL || 0.262 || 0.262 || 0.262 || 0.262 || 0.462 || 0.262 || 0.462 || 2.034 
L-approprjazzjonijiet
tar-riżorsi umani meħtieġa se jiġu ssodisfati
mill-approprjazzjonijiet tad-DĠ li diġà huma assenjati
għall-ġestjoni tal-azzjoni u/jew ġew allokati mill-ġdid
fid-DĠ, flimkien, jekk ikun meħtieġ, ma’ kwalunkwe allokazzjoni
addizzjonali li tista' tingħata lid-DĠ ta' ġestjoni skont
il-proċedura ta' allokazzjoni annwali u fid-dawl tar-restrizzjonijiet
baġitarji.
3.2.3.2.   Stima tar-riżorsi
umani meħtieġa 
–     
¨  Il-proposta/l-inizjattiva ma teħtieġx l-użu ta’
riżorsi umani 
–     
X  Il-proposta/l-inizjattiva teħtieġ
l-użu ta’ riżorsi umani, kif spjegat hawn taħt:
L-istima għandha tiġi espressa
f'unitajiet ekwivalenti għal full-time
 ||   || Sena 2014 || Sena 2015 || Is-sena 2016 || Is-sena 2017 || Sena 2018 -2020 
 || Postijiet tat-tabella tal-persunal (uffiċjali u persunal temporanju) ||   ||   
 || XX 01 01 01 (Kwartieri Ġenerali u Uffiċċji ta’ Rappreżentanza tal-Kummissjoni) || 2 || 2 || 2 || 2 || 2 || 2 || 2 
 || XX 01 01 02 (Delegazzjonijiet) ||   ||   ||   ||   ||   ||   ||   
 || XX 01 05 01 (Riċerka indiretta) ||   ||   ||   ||   ||   ||   ||   
 || 10 01 05 01 (Riċerka diretta) ||   ||   ||   ||   ||   ||   ||   
  Persunal estern (f’unità ta' Ekwivalenti Full-Time: FTE)[21]   || 
 || XX 01 02 01 (CA, SNE, INT mill-“pakkett globali”) ||   ||   ||   ||   ||   ||   ||   
 || XX 01 02 02 (CA, LA, SNE, INT u JED fid-delegazzjonijiet) ||   ||   ||   ||   ||   ||   ||   
 || XX 01 04 ss[22]   || - fil-Kwartieri Ġenerali   ||   ||   ||   ||   ||   ||   ||   
 || - fid-Delegazzjonijiet ||   ||   ||   ||   ||   ||   ||   
 || XX 01 05 02 (CA, SNE, INT - Riċerka indiretta) ||   ||   ||   ||   ||   ||   ||   
 || 10 01 05 02 (CA, INT, ENS - Riċerka diretta) ||   ||   ||   ||   ||   ||   ||   
 || Linji baġitarji oħra (speċifika) ||   ||   ||   ||   ||   ||   ||   
 || TOTAL || 2 || 2 || 2 || 2 || 2 || 2 || 2 
01.04 hija l-qasam
tal-politika jew it-titolu tal-baġit ikkonċernat.
Ir-riżorsi umani
meħtieġa se jintlaħqu mill-uffiċjali tad-DĠ li huma
diġà assenjati għall-ġestjoni tal-azzjoni u/jew li diġà
ngħataw kariga band'oħra fid-DĠ, flimkien, jekk ikun meħtieġ,
ma' xi allokazzjoni addizzjonali li tista' tingħata lid-DĠ li jkun
qed imexxi l-azzjoni skont il-proċedura ta' allokazzjoni annwali u
fid-dawl tar-restrizzjonijiet baġitarji.
Deskrizzjoni
tal-kompiti li jridu jitwettqu:
 Uffiċjali u persunal temporanju || Il-kompiti ewlenin li jirriżultaw mill-proposta huma dawn li ġejjin: - It-tħejjija tal-proposta leġiżlattiva; - Is-segwitu tal-proċedura leġiżlattiva mal-Parlament Ewropew u mal-Kunsill; - Ir-relazzjonijiet u l-komunikazzjonijiet mal-FEI, b'mod speċjali għat-tħejjija tal-pożizzjoni tal-Kummissjoni rigward proposti ppreżentati lill-Bord tad-Diretturi tal-FEI u r-rappurtar, - It-tħejjija tal-pożizzjoni tal-Kummissjoni rigward proposti ppreżentati lill-Bord tad-Diretturi tal-FEI, - It-tħejjija tar-rappurtar meħtieġ mil-leġiżlazzjoni 
 Persunal estern ||   
3.2.4.     Kompatibbiltà mal-qafas
finanzjarju pluriennali attwali 
–     
¨  Il-proposta/inizjattiva hija kompatibbli mal-qafas finanzjarju
pluriennali attwali.
–     
X  Il-proposta/inizjattiva se tinvolvi programmar
mill-ġdid tal-intestatura rilevanti fil-qafas finanzjarju pluriennali,
Il-Kummissjoni qed tipproponi li tagħmel użu
mill-approprjazzjonijiet diġà pprogrammati għal strumenti finanzjarji
taħt il-programmi COSME u Horizon 2020 biex jitjieb l-aċċess
tal-SMEs għall-iffinanzjar. Il-linji baġitarji kkonċernati huma
02 02 02 "It-tijib tal-aċċess għall-iffinanzjar ta'
impriżi żgħar u ta' daqs medju (SMEs) fil-forma ta' ekwita u
dejn" u 08 02 02 02 "It-titjib tal-aċċess
għall-iffinanzjar ta' riskju għall-investiment fir-riċerka u
l-innovazzjoni", rispettivament. Il-linja baġitarja riċeventi
kkonċernata taħt 01 Titolu hija 01 04 01 01 "Fond Ewropew
tal-Investiment - L-għoti ta' ishma mħallsa ta' kapital
sottoskritt". Kif imsemmi hawn fuq, l-ammonti korrispondenti
meħtieġa huma EUR 170 000 000 fuq il-QFP 2014-2020.  
¨      Il-proposta/l-inizjattiva
teħtieġ l-applikazzjoni tal-istrument ta’ flessibbiltà jew
reviżjoni tal-qafas finanzjarju pluriennali[23].
3.2.5.     Kontribuzzjonijiet minn
partijiet terzi 
–     
Il-proposta/l-inizjattiva ma tipprevedix
il-kofinanzjament minn terzi persuni. 

Impatt stmat fuq id-dħul 
–     
¨  Il-proposta/l-inizjattiva ma għandha l-ebda impatt finanzjarju
fuq id-dħul
–     
X  Il-proposta/l-inizjattiva għandha l-impatt
finanzjarju li ġej:
–                   
¨         fuq ir-riżorsi proprji 
–                   
X          fuq id-dħul mixxellanju 
EUR miljuni (sa tliet punti deċimali)
 Il-linja tad-dħul tal-baġit: || Ammonti disponibbli għas-sena baġitarja attwali || Impatt tal-proposta/inizjattiva[24]   
 Sena 2014 || Sena 2015 || Sena 2016 || Sena 2017 || Sena 2018 -2020 
 Artikolu 850 ||   || 2.477 || 2.078 || 3.112 || 3.800 || p.m || p.m || p.m 
Dan l-artikolu huwa
maħsub biex jirreġistra kwalunkwe dividendi mħallsa mill-Fond
Ewropew ta’ Investiment għal din il-kontribuzzjoni. 
Skond l-Artikolu 24
tal-Istatuti tiegħu, l-EIF qed jimmira għal dħul xieraq
għall-azzjonisti tiegħu. Wara d-deċiżjoni tal-Laqgħa
Ġenerali tal-EIF, l-EIF iqassam id-dividendi mill-profitt nett annwali
lill-azzjonisti tiegħu. Fir-rigward tal-parteċipazzjoni azzjonarja
tal-UE, dawn id-dividendi jingħataw lura lill-baġit tal-UE (linja 850
: dividendi mħallsa mill-FEI).
Bħalissa,
d-dħul tal-FEI jikkonsisti l-aktar minn dħul tat-teżor,
miżati ta' amministrazzjoni u dħul mill-operazjonijiet ta' garanzija
tar-riżorsi proprji. Minħabba d-diffikultà li jiġu pprovduti
ċifri definittivi dwar dħul nett fil-futur u d-divideni sussegwenti,
li għandhom impatt fuq il-prezz tal-ħruġ tal-ishma,
il-Kummissjoni qed tipproponi li tassenja d-dħul mid-dividenti
għal-linja baġitarja tan-nefqa 01 04 01 01. Id-dħul se jkun
assenjat biss għall-perjodu taż-żieda fil-kapital.
Iċ-ċifri ta' hawn fuq huma pprovduti fuq bażi ta' stima u
jassumu li l-livell preżenti tal-proporzjon ta' ħlas tad-dividendi
ta' 20 % jibqa' kostanti għall-erba' snin li ġejjin. Madankollu,
id-dividenti jiġu deċiżi kull sena fil-Laqgħa Ġenerali
tal-FEI. 
[1]               It-terminu "mandat" jintuża f’dan il-memorandum
ta’ spjegazzjoni biex ikopru l-attivitajiet tal-FEI apparti l-operazzjonijiet
bl-użu ta’ fondi proprji biss. Il-mandati jinkludu programmi tal-UE li
l-ġestjoni tagħhom tkun ġiet iddelegata lill-FEI. 
[2]               Il-figuri huma bbażati fuq suppożizzjoni interna
tal-FEI.
[3]               Skont l-Istatuti tal-FEI, il-kapital awtorizzat tal-FEI
jista' jiżdied b’deċiżjoni fil-Laqgħa Ġenerali tal-FEI
li tkun qed taġixxi b’maġġoranza ta’ 85 % tal-voti
mitfugħa. Konsegwentement, il-Kummissjoni tista’ twaqqaf
deċiżjoni tal-Laqgħa Ġenerali peress li għandha
30 % tal-ishma tal-FEI.
[4]               Id-Deċiżjoni tal-Kunsill 2007/247/KE
tad-19 ta’ April 2007 dwar il-parteċipazzjoni tal-Komunità
fiż-żieda ta’ kapital tal-Fond Ewropew tal-Investiment
(ĠU L 107, 25.4.2007, p. 5).
[5]               ĠU L 173, 7.7.1994, p. 12.
[6]               ĠU L 173, 7.7.1994, p. 12.
[7]               ĠU L 107, 25.4.2007, p. 5.
[8]               ĠU L 298, 26.10.2012, p. 1.
[9]               ABM: immaniġġjar ibbażat fuq l-attività –
ABB: ibbaġitjar ibbażat fuq l-attività.
[10]               Kif imsemmi fl-Artikolu 54(2)(a) jew (b)
tar-Regolament Finanzjarju.
[11]               Dettalji tal-modi ta’ ġestjoni u referenzi
għar-Regolament Finanzjarju jistgħu jinstabu fuq is-sit BudgWeb: http://www.cc.cec/budg/man/budgmanag/budgmanag_en.html
[12]               Diff. = Approprjazzjonijiet differenzjati / Mhux diff. =
Approprjazzjonijiet mhux differenzjati.
[13]               EFTA: Assoċjazzjoni Ewropea tal-Kummerċ
Ħieles. 
[14]               Pajjiżi kandidati u, fejn ikun applikabbli,
pajjiżi kandidati potenzjali mill-Balkani tal-Punent.
[15]               Għajnuna teknika u/jew amministrattiva u nefqa
b’appoġġ għall-implimentazzjoni ta’ programmi u/jew azzjonijiet
tal-UE (dawk li qabel kienu linji “BA”), riċerka indiretta u riċerka
diretta.
[16]               Is-sena N hija s-sena li fiha tibda l-implimentazzjoni
tal-proposta/inizjattiva.
[17]               Ir-riżultati huma prodotti u servizzi li
għandhom ikunu pprovduti (pereż: l-għadd ta’ skambji ta'
studenti ffinanzjati, l-għadd ta’ km ta’ toroq mibnija, eċċ.).
[18]               Kif deskritt fil-punt 1.4.2. “Obbjettiv(i)
speċifiku/speċifiċi...” 
[19]               Is-sena N hija s-sena li fiha tibda l-implimentazzjoni
tal-proposta/inizjattiva.
[20]               Għajnuna teknika u/jew amministrattiva u nefqa
b’appoġġ għall-implimentazzjoni ta’ programmi u/jew azzjonijiet
tal-UE (dawk li qabel kienu linji “BA”), riċerka indiretta u riċerka
diretta.
[21]               CA= Aġent Kuntrattwali; LA= Aġent Lokali; SNE=
Espert Nazzjonali Sekondat; INT = persunal tal-aġenzija; JED= Esperti
Żgħażagħ fid-Delegazzjonijiet. 
[22]               Sublimitu għall-persunal estern kopert
mill-approprjazzjonijiet operattivi (l-ex linji "BA").
[23]               Ara l-punti 19 u 24 tal-Ftehim Interistituzzjonali
(għall-perjodu 2007-2013).
[24]               Fir-rigward ta’ riżorsi proprji tradizzjonali
(dazji doganali, levies taz-zokkor), l-ammonti indikati għandhom ikunu
ammonti netti, jiġifieri ammonti gross wara tnaqqis ta’ 25 %
għall-ispejjeż tal-ġbir.